कावेरी नदी के जलग्रहण क्षेत्रों में भारी वर्षा के बाद बांधों से एक लाख क्यूसेक्स से अधिक पानी छोड़े जाने के बाद तमिलनाडु और कर्नाटक के छह जिलों में बाढ़ की चेतावनी जारी की गयी है। कबिनी और कृष्ण राज सागर बांधों से छोड़े गये पानी के आज तमिलनाडु के सेलम जिले के मैट्टूर बांध में पहुंच जाने की संभावना है। कृष्णागिरी, धर्मपुरी, सेलम, इरोड, तिरुचिरापल्ली और तंजावुर जिलों के कलेक्टरों को बाढ़ के बारे में चौकस कर दिया गया है। कावेरी नदी के किनारे, खासतौर पर निचले इलाकों में रहने वालों को सुरक्षित स्थानों पर चले जाने को कहा गया है।